จ.อุทัยธานี สมาคมอุตสาหกรรมแห่งประเทศไทย จัดโครงการ 50 ปี ส.อ.ท. มอบจักรยาน 7,000 คัน ปันรักสู่โรงเ
วันนี้ (7 ต.ค. 60) ที่หอประชุมวิทยาลัยเทคนิคอุทัยธานี อำเภอเมือง จังหวัดอุทัยธานี นายไพรัตน์ เอื้อชูยศ รองประธานสภาอุตสาหกรรมแห่งประเทศไทย พร้อมด้วย นายนพน้อย ทองประไพพักตร์ ประธานสภาอุตสาหกรรมจังหวัดอุทัยธานี นายอำเภอเมืองอุทัยธานี ศึกษาธิการจังหวัดอุทัยธานี และส่วนที่เกี่ยวข้อง ร่วมกันมอบรถจักรยาน จำนวน 111 คัน ให้แก่เด็กนักเรียนขาดแคลน มีฐานะยากจน ในพื้นที่จังหวัดอุทัยธานี ตามโครงการ 50 ปี ส.อ.ท. มอบจักรยาน 7,000 คัน ปันรักสู่โรงเรียนขาดแคลน เพื่อแจกจ่ายรถจักรยานให้แก่เด็กนักเรียนที่มีฐานะยากจน และบ้านอยู่ห่างไกลโรงเรียน เพื่อให้สามารถเดินทางไปโรงเรียนได้สะดวกยิ่งขึ้น อันเป็นการส่งเสริมคุณภาพชีวิตที่ดีขึ้น ให้กับนักเรียนขาดแคลนและด้อยโอกาส 
สำหรับจังหวัดอุทัยธานี ได้รับมอบจักรยานในโครงการนี้ จำนวน 111 คัน โดยสภาอุตสาหกรรมจังหวัดอุทัยธานีได้เชิญชวนองค์กรต่างๆ ได้เข้ามามีส่วนร่วมในการร่วมบริจาคสนับสนุนโครงการ มีผู้สนใจเข้าร่วมให้การสนับสนุนเป็นจำนวนมาก